CELEX: C2007/129/30
Language: da
Date: 2007-06-09 00:00:00
Title: Sag T-101/07: Sag anlagt den 26. marts 2007 — Dada mod KHIM — Dada (DADA)

9.6.2007   
            
            
               DA
            
            
               Den Europæiske Unions Tidende
            
            
               C 129/17
            
         Sag anlagt den 26. marts 2007 — Dada mod KHIM — Dada (DADA)
   (Sag T-101/07)
   (2007/C 129/30)
   Stævningen er affattet på italiensk
   Parter
   
      Sagsøger: Dada SpA (Firenze, Italien) (ved avvocati D. Caneva og G. Locurto)
   
      Sagsøgt: Kontoret for Harmonisering i det Indre Marked (Varemærker og Design)
   
      Anden part i sagen for appelkammeret: Dada S.r.l
   Sagsøgerens påstande
   
               —
            
            
               Afgørelse truffet den 12. januar 2007 af Første Appelkammer ved Kontoret for Harmonisering i det Indre Marked (Varemærker og Design) og meddelt sagsøgeren den 25. januar 2007 i sag R 1342/2005-1 annulleres, og følgelig imødekommes den af Dada SpA indgivne registreringsansøgning nr. 1 903 111 også med hensyn til tjenesteydelser i klasse 42 i Nice-arrangementet.
            
         
               —
            
            
               Harmoniseringskontoret tilpligtes at betale de af Dada SpA afholdte omkostninger i denne sag.
            
         Søgsmålsgrunde og væsentligste argumenter
   
      Ansøger om EF-varemærket: Sagsøgeren.
   
      Det omhandlede EF-varemærke: Figurmærke, der består af ordet »DADA«, som er gengivet i versaler med en sort firkant som baggrund, og derover en gengivelse af et atom; ansøgning nr. 1 903 111 for tjenesteydelser i klasse 42.
   
      Indehaver af det i indsigelsessagen påberåbte varemærke eller tegn: DADA S.r.l.
   
      Det i indsigelsessagen påberåbte varemærke eller tegn: Det italienske ordmærke »DADA «for tjenesteydelser i klasse 35, 37, 38 og 42 samt firmanavnet DADA, der i den sædvanlige handelsomsætning i Italien anvendes til at betegne følgende aktiviteter: »bistand ved forretningsledelse, forretningsadministration, kontorarbejde, ejendomsmæglervirksomhed, telekommunikationsvirksomhed, uddannelse, undervisning, juridisk bistand, computerprogrammering«.
   
      Indsigelsesafdelingens afgørelse: Indsigelsen taget til følge og følgelig afslag på ansøgningen med hensyn til de omtvistede tjenesteydelser.
   
      Appelkammerets afgørelse: Den anfægtede afgørelse stadfæstet og afslag på klagen.
   
      Søgsmålsgrunde: Utilstrækkeligt bevis for brug af indsigerens nationale varemærke og ingen risiko for forveksling i den konkrete sag.